Ernst Ferdinand Wenzel

Ernst Ferdinand Wenzel (født 25. januar 1808 i Walddorf ved Löbau, død 16. august 1880 i Bad Kösen), var en tysk pianist og pianolærer. 

Liv og virke
Ernst Ferdinand Wenzel var elev av Friedrich Wieck, faren til Clara Schumann. Felix Mendelssohn-Bartholdy hentet ham til konservatoriet i Leipzig, og her underviste han blant annet Edvard Grieg og mange andre. Han sto i stadig kontakt med mange komponister, for eksempel Robert Schumann, som ble en venn, Louis Spohr, som Ole Bull ønsket seg som lærer, og Carl Loewe, som var en kjent balladekomponist.Schumanns symfonier Grieg, Johannes Brahms og mange andre dediserte komposisjoner til Wenzel.

Etter at Wenzel under en konsert fikk problemer med hukommelsen gav han opp pianistkarrieren, og han var sjelden innstilt på å spille selv for sine egne elever.thumb|upright=1.5|Tittelark for NZfM den 30. april 1850

Som pedagog var Wenzel omstridt. Han kunne være både «åndfull og vittig», men når han ikke var fornøyd med elevenes prestasjoner hadde han en tendens til «å bruke munn» og «overøse dem med sarkasmer».Fra Leipzigs glanstid  En musikalsk ordbok fra 1887 beskriver ham som «litt av en original».Sitert i Grieg, Edvard (2005): Briefwechsel Band 1 - Die Briefe Max Abrahams an Edvard Grieg (Deutsche Hochschulschriften 1253). Frankfurt/Main München London New York: Verlag Hänsel-Hohenhausen, s. 14

Wenzel var medarbeider i Neue Zeitschrift für Musik helt fra starten.Neue Zeitschrift für Musik  Tidsskriftet ble grunnlagt av Robert Schumann, Friedrich Wieck og pianistene Ludwig Schuncke og Julius Knorr i 1834, og blir fremdeles gitt ut.

Wenzel formidlet den første kontakten mellom Edvard Grieg og forlaget Peters i Leipzig.Wenzel, Grieg og Peters Peters publiserte etter hvert de fleste av Griegs komposisjoner.

 Referanser 

Kategori:Tyske klassiske pianister
Kategori:Musikkpedagoger
Kategori:Personer fra Landkreis Görlitz